คือแม่มีอาการไอติดต่อกันเป็นเวลานาน ช่วง2-3วันที่ผ่านมาท่านบอกมีอาการปวดบริเวณมดลูกร่วมด้วย ปัสสาวะมีกลิ่นเหม็น จึงอยากทราบว่าอันตรายไหมคะ แล้วเกิดจากอะไร
สวัสดีค่ะ อาการไอและปวดบริเวณมดลูกนั้นน่าจะไม่เกี่ยวข้องกันโดยตรงค่ะอาการปวดท้องและปัสสาวะมีกลิ่นผิดปกติ อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัดหรือเป็นเลือด-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้แนะนำไปพบแพทย์เพื่อตรวจปัสสาวะยืนยันการวินิจฉัยด้วยการตรวจปัสสาวะ ถ้าพบว่าเป็นกระเพาะปัสสาวะอักเสบจะได้รับยาฆ่าเชื้อและควรไปติดตามอาการตามนัดว่าหายขาดแล้วการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย พักผ่อนส่วนเรื่องไอเรื้อรังนั้น หากไอมานานเกิน 2 สัปดาห์ หอบเหนื่อย หรือไอปนเลือด มีไข้ ควรไปพบแพทย์เพื่อตรวจเพิ่มเติม